Foto: AFP «Barselona» bosh murabbiy Ernesto Valverde bilan imzolangan shartnomani 2020 yilgacha uzaytirdi. Bu haqda klub prezidenti Xosep Bartomeu xabar berdi. «Valverde shartnomasi ushbu va keyingi mavsumda amal qiladi. Ammo, u yoki klub kompensatsiya to‘lovi orqali shartnomani bekor qilishi mumkin. Hozircha u 2019/20 mavsumi yakunigacha biz bilan ishlaydi. Ernesto o‘z ishini yaxshi bajarmoqda. Birinchi mavsum zo‘r bo‘ldi, faqat Rimdagi mag‘lubiyat ko‘ngilni xira qildi. Jamoamizda yaxshi futbolchilar to‘plangan. U aqlli murabbiy, unda o‘yin modeli va tarkibi bo‘yicha aniq pozitsiya bor», - deb Bartomeu so‘zlarini keltirmoqda Mundo Deportivo.